রোমাঞ্চকর লড়াইয়ে রিয়ালের কাছে হারল বার্সা
শুরুতেই এগিয়ে গেল বার্সেলোনা। পেনাল্টি থেকে সেটা শোধ করল রিয়াল মাদ্রিদ। এরপর আবার এগিয়ে গেল বার্সা, আবার সমতায় ফিরল রিয়াল। এর মাঝে চলল দুই দলের একের পর এক গোল মিসের মহড়া। নির্ধারিত সময় শেষে অতিরিক্ত সময়ের প্রথম মিনিটে ম্যাচে রিয়ালকে প্রথম লিড এনে দেন জুড বেলিংহ্যাম। শেষ পর্যন্ত সেই গোলই গড়ে দেয় ব্যবধান।







সোমবার লা লিগার ম্যাচের ঘরের মাঠে বার্সেলোনাকে ৩-২ গোলে হারিয়েছে রিয়াল। বার্সেলোনার হয়ে একটি করে গোল করেন ক্রিস্টেনসন ও ফারমিন লোপেজ। আর রিয়ালের হয়ে গোল করেন ভিনিসিয়ুস জুনিয়র, লুকাস ভাজকুয়েজ ও বেলিংহ্যাম। 




এই জয়ে পয়েন্ট টেবিলের দুই নম্বরে থাকা বার্সেলোনার সঙ্গে রিয়ালের পয়েন্ট ব্যবধান বেড়ে দাঁড়াল ১১। নাটকীয় কিছু না হলে এবারের লা লিগা শিরোপা পুনরুদ্ধার করতে যাচ্ছে রিয়াল। ৩২ ম্যাচে রিয়ালের পয়েন্ট ৮১ আর সমান ম্যাচে বার্সেলোনার ৭০।

শুরুতেই এগিয়ে গেল বার্সেলোনা। পেনাল্টি থেকে সেটা শোধ করল রিয়াল মাদ্রিদ। এরপর আবার এগিয়ে গেল বার্সা, আবার সমতায় ফিরল রিয়াল। এর মাঝে চলল দুই দলের একের পর এক গোল মিসের মহড়া। নির্ধারিত সময় শেষে অতিরিক্ত সময়ের প্রথম মিনিটে ম্যাচে রিয়ালকে প্রথম লিড এনে দেন জুড বেলিংহ্যাম। শেষ পর্যন্ত সেই গোলই গড়ে দেয় ব্যবধান।